CELEX: 62013CN0562
Language: da
Date: 2013-10-31 00:00:00
Title: Sag C-562/13: Anmodning om præjudiciel afgørelse indgivet af Cour du travail de Bruxelles (Belgien) den 31. oktober 2013 — Centre public d’action sociale d’Ottignies-Louvain-La-Neuve e mod Moussa Abdida

11.1.2014   
            
            
               DA
            
            
               Den Europæiske Unions Tidende
            
            
               C 9/20
            
         Anmodning om præjudiciel afgørelse indgivet af Cour du travail de Bruxelles (Belgien) den 31. oktober 2013 — Centre public d’action sociale d’Ottignies-Louvain-La-Neuve e mod Moussa Abdida
   (Sag C-562/13)
   2014/C 9/32
   Processprog: fransk
   
      Den forelæggende ret
   
   Cour
   
      Parter i hovedsagen
   
   
      Sagsøger: Centre public d’action sociale d’Ottignies-Louvain-La-Neuve
   
      Sagsøgt: Moussa Abdida
   
      Præjudicielle spørgsmål
   
   
               1)
            
            
               Skal direktiv 2004/83/EF (1), 2005/85/EF (2) og 2003/9/EF (3) fortolkes således, at de pålægger en medlemsstat, der fastsætter, at en udlænding, som »lider af en sygdom, som indebærer en reel risiko for udlændingens liv eller fysiske integritet eller en reel risiko for umenneskelig eller vanærende behandling, idet der ikke findes passende behandling i udlændingens oprindelsesland«, har ret til subsidiær beskyttelse som omhandlet i artikel 15, litra b), i direktiv 2004/83/EF
               
                           —
                        
                        
                           at fastsætte opsættende virkning for søgsmål, der er anlagt til prøvelse af en administrativ afgørelse om afslag på opholdsret og/eller subsidiær beskyttelse, og som indeholder et påbud om at forlade statens område
                        
                     
                           —
                        
                        
                           at dække sagsøgerens basale behov, ud over lægelige behov, inden for rammerne af sin socialhjælps- eller modtagelsesordning, indtil der træffes afgørelse i søgsmålet anlagt til prøvelse af denne administrative afgørelse?
                        
                     
         
               2)
            
            
               Såfremt spørgsmålet besvares benægtende, pålægger chartret om grundlæggende rettigheder, og navnlig dets artikel 1-3 (menneskelig værdighed, ret til livet og integritet), artikel 4 (forbud mod umenneskelig eller nedværdigende behandling), artikel 19, stk. 2 (ret til ikke at blive udvist til en stat, hvor der er en alvorlig risiko for at blive udsat for umenneskelig eller nedværdigende behandling), artikel 20 og 21 (lighed og ikke-forskelsbehandling i forhold til andre kategorier af ansøgere om subsidiær beskyttelse), og/eller artikel 47 (adgang til effektive retsmidler), da en medlemsstat, der gennemfører direktiv 2004/83/EF, 2005/85/EF og 2003/9/EF, at fastsætte opsættende virkning for søgsmål og dækning af basale behov som anført ovenfor i spørgsmål 1?
            
         
      (1)  Rådets direktiv 2004/83/EF af 29.4.2004 om fastsættelse af minimumsstandarder for anerkendelse af tredjelandsstatsborgere eller statsløse som flygtninge eller som personer, der af anden grund behøver international beskyttelse, og indholdet af en sådan beskyttelse (EUT L 304, s. 2).
   
      (2)  Rådets direktiv 2005/85/EF af 1.12.2005 om minimumsstandarder for procedurer for tildeling og fratagelse af flygtningestatus i medlemsstaterne (EUT 2005 L 326, s. 13).
   
      (3)  Rådets direktiv 2003/9/EF af 27.1.2003 om fastlæggelse af minimumsstandarder for modtagelse af asylansøgere i medlemsstaterne (EUT L 31, s. 18).